જોકે, અગાઉથી જ ગુજરાતના તમામ બંદરોને એલર્ટ કરી દેવામાં આવ્યા છે. 11મી ઓકટોબર સુધી સમગ્ર ગુજરાતના દરિયા કિનારા નજીકથી તે પસાર થનાર હોવાનું મનાય છે. ખાસ કરીને સુરત દરિયાકિનારે આવેલું છે અને તેના હજીરાપટ્ટા પર ખૂબ મોટી ઔદ્યોગિક વસાહતો આવેલી હોવાથી વાવાઝોડાના કારણે નુકશાનની ભીતિ સેવાઈ રહી છે પરંતુ તેનો અંદાજ વાવાઝોડાની ગતિ પર નિર્ભર હોવાથી હવામાનખાતુ એકદમ ચોક્કસ નિષ્કર્ષ પર આવી શકતું નથી. માત્ર એટલું કહી શકાય કે દક્ષિણ ગુજરાતમાં હળવાથી ભારે વરસાદની શકયતા છે અને સાવચેતીના પગલારૂપે દરિયામાં માછીમારી માટે જતાં માછીમારોએ સુરક્ષિત સ્થળે આવી જવું. માછીમારીના નવા પાસ ઇસ્યુ કરવા પર હાલ પ્રતિબંધ મૂકી દેવામાં આવ્યો છે.